62022CO0482_INF
Digriet tal-Qorti tal-Ġustizzja (Is-Sitt Awla) tas‑27 ta’ April 2023 –Associazione Raggio Verde
(Kawża C‑482/22)
“Rinviju għal deċiżjoni preliminari – Artikoli 53 u 99 tar-Regoli tal-Proċedura tal-Qorti tal-Ġustizzja – Artikolu 267 TFUE – Portata tal-obbligu ta’ rinviju tal-qrati nazzjonali li jiddeċiedu fl-aħħar istanza – Eċċezzjonijiet għal dan l-obbligu – Kriterji – Sitwazzjonijiet li fihom l-interpretazzjoni korretta tad-dritt tal-Unjoni hija tant ovvja li ma tħalli lok għal ebda dubju raġonevoli – Kundizzjoni sabiex il-qorti nazzjonali li tiddeċiedi fl-aħħar istanza tkun konvinta li l-istess interpretazzjoni ovvja tingħata wkoll mill-qrati l-oħra tal-aħħar istanza tal-Istati Membri u għall-Qorti tal-Ġustizzja”
1.
Domandi preliminari – Talba mressqa lill-Qorti tal-Ġustizzja – Domandi ta’ interpretazzjoni – Obbligu ta’ rinviju – Assenza – Kundizzjonijiet – Assenza ta’ dubju raġonevoli – Kriterji
(Artikolu 267 TFUE)
(ara l-punti 27-46 u d-dispożittiv)
2.
Domandi preliminari – Ammissibbiltà – Limiti – Domandi manifestament irrilevanti u domandi ipotetiċi magħmula f’kuntest li jeskludi risposta utli – Domandi mhux relatati mas-suġġett tal-kawża prinċipali – Inammissibbiltà
(Artikolu 267 TFUE; Regoli tal-Proċedura tal-Qorti tal-Ġustizzja, Artikolu 53(2))
(ara l-punti 50-53)
Dispożittiv
L-Artikolu 267 TFUE għandu jiġi interpretat fis-sens li qorti nazzjonali li d-deċiżjonijiet tagħha ma humiex suġġetti għal stħarriġ ġudizzjarju ulterjuri taħt id-dritt nazzjonali tista’ tastjeni milli tissottometti lill-Qorti tal-Ġustizzja kwistjoni ta’ interpretazzjoni tad-dritt tal-Unjoni u ssolviha bir-responsabbiltà tagħha meta l-interpretazzjoni korretta tad-dritt tal-Unjoni hija tant ovvja li ma tħalli lok għal ebda dubju raġonevoli. L-eżistenza ta’ tali possibbiltà għandha tiġi evalwata fuq il-bażi tal-karatteristiċi speċifiċi tad-dritt tal-Unjoni, tad-diffikultajiet partikolari li fiha l-interpretazzjoni ta’ dan id-dritt u tar-riskju ta’ diverġenzi fil-ġurisprudenza fi ħdan l-Unjoni Ewropea.
Din il-qorti nazzjonali ma hijiex marbuta turi fid-dettall li l-qrati l-oħra tal-aħħar istanza tal-Istati Membri u l-Qorti tal-Ġustizzja kienu jagħmlu l-istess interpretazzjoni, iżda jrid ikollha, skont evalwazzjoni li tieħu inkunsiderazzjoni dawn l-elementi, il-konvinzjoni li l-istess interpretazzjoni ovvja tingħata wkoll minn dawk il-qrati nazzjonali l-oħra u mill-Qorti tal-Ġustizzja.